Belgiya mudofaa vazirligining ma’lumot berishicha, uchuvchi katapulta yordamida samolyotni tark etishga ulgurgan. Belgiya harbiy-havo kuchlariga qarashli F-16 qiruvchi samolyoti Niderlandiyadagi Leuvarden aviabazasidan ko‘tarilish chog‘ida binoga urildi. Bu haqda baza qo‘mondonligi xabar berdi. «Bugun ertalab F-16 qarshisida joylashgan binoga urildi. Ikki kishi jarohatlandi. Yong‘in yoki portlash yuz bermadi», — deyiladi xabarda. Belgiya mudofaa vazirligining ma’lumot berishicha, uchuvchi katapulta yordamida samolyotni tark etishga ulgurgan. Leeuwarder Courant nashrining yozishicha, uchuvchi va aviabaza texnik xodimi jarohatlangan.